khistorydata/jeongjo-sjw-relations huggingface dataset:
정조 18년
兪漢寧以都摠府言啓曰今日入直內三廳武兼禁軍及軍兵等中日習射請出標信傳曰知道
정조 18년
李勉兢啓曰大司憲林蓍喆執義崔重圭牌不進掌令李日運持平李羲甲在外掌令李益恢引避退待持平朴崙壽傳旨未下監察茶時之意敢啓傳曰知道
정조 18년
李晉秀啓曰訓鍊大將趙心泰以監董堂上今日受香水原府出去矣兼察訓鍊大將金持默權察右邊捕盜大將李漢豐竝卽牌招聽傳敎何如傳曰允
정조 18년
傳于李晉秀曰大臣備局堂上引見
정조 18년
傳于李晉秀曰未肅拜摠管許遞前望單子入之待下批牌招察任
정조 18년
摠管前望單子入之安鼎大申匡堯趙武範落點
정조 18년
傳于李晉秀曰都摠管邊得讓鄭昌順李源許遞令該曹口傳以老人中應爲而未經者擬入知敦寧許遞亦令以口傳差出
정조 18년
吏曹口傳政事以申思運爲知敦寧
정조 18년
兵曹口傳政事以吳著徐命瑞洪絲浩申師顯洪應辰李穦宋濟魯申㬚趙雲慶李杞齡爲知事以洪應辰徐命瑞愼基慶安鼎大申光堯爲都摠管以申匡堯趙武範尹在明宋準明蔡百休柳鼎周林仁浩金道淳尹休文洪絲浩朴師說金箕衡安宗裕鄭赫臣李馥遠姜翰金晉鐸李昌燮鄭宅臣李煒金明著李彦藎兪漢章李熻李熙輔金熙李壽萬羅潤祿元樶金宗泂金宗煜李長春安復和洪允健林慶春姜得瑜爲同知李趾漢韓德樹申晛朴師俊李攀忱韓佐圭具壽民閔愿申李世聞金宗德柳宗春吳廷佐申斗七金元基金命行洪仁基李燁李斌南慶龍尹德兩金致說朴來祖李衡源爲僉知盧允中孟儒龍邊得龍孫鍚模黃獜采鄭兼濟金學洙金澤珉鄭瑋洪命馥車大修車鳳轍金仁壽康宙姜胤祚李國恒姜載遇朴泰鳳丘泰垕金珩𤪌田景祥李鎭邦李英榦慶來運金震起李得春爲同知以白仁煥金德元金漢宗鄭衡臣朴東煥馬之徽白尙絢金光鉉石宗克洪允五李勉金尙勵韓奎爀崔必濟韓光湜韓宗鎬李攀龍韓芷崔宅華朴義器朴聖基鄭德華玄啓文金在潤鄭鉉鄭濂尹光重丁彙泰李春慶吳泰奎朴守澤李再邦盧重彬爲僉知知事作闕單李寬尹坊趙煥趙圭鎭李敏輔柳戇
정조 18년
李晉秀啓曰卽見平安兵使柳孝源江界境邊將治蹟考察啓本則啓本非別單大違格例事甚未安原啓本雖不得不捧入該帥臣不可無警從重推考何如傳曰允
정조 18년
以平安監司李秉模平安兵使柳孝源狀啓江界十鎭邊將治蹟因都政日下敎更加考察別單開錄傳于李晉秀曰見此道帥臣狀啓及別單飭敎之下皆能修擧而修擧者皆是有地處武弁極爲可嘉其中高山里前僉使李秉道皆稱罕有之鎭蹟尤爲可尙此等人拔例收用可勸來後本道四品守令待窠直擬其次楸坡前萬戶李毅和守令亦令待窠直擬不治中具命德之耽於酒色云云萬萬可駭夞怪殘鎭所爲若此況不知面飭之嚴畏則他尙何論所當嚴治而纔過赦令姑且參酌李海範之不知國恩惟事見侮亦甚可駭令道臣拿致嚴棍其餘邊將中可以處置者令兵曹回啓事分付以此傳敎回諭于道帥臣
정조 18년
以執義崔重圭司諫柳雲羽獻納洪秀晩正言尹悌東洪受浩牌不進罷職傳旨傳于李勉兢曰只推
정조 18년
以金履恭囚單子傳于李勉兢曰付過放送
정조 18년
傳于李勉兢曰刑曹放未放中穩城申龜顯一體放送
정조 18년
蔡弘履以承文院都提調意啓曰本院寫字官永付司果洪聖恩今方有頉此是賞典差下之窠自當減省而旣係四十元額之內減此一窠則未滿元額其子洪慶運之永付祿亦爲賞典之窠待三年後還付間竝何以爲之敢啓傳曰知道洪聖恩之代藝與勞李命藝爲最命藝付永付洪慶運亦爲還付永付可也
정조 18년
李羽晉以賑恤廳言啓曰南部善山契任掌李昌根今月二十三日本洞路傍得一歲遺棄女兒同里居良女朴召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 18년
李晉秀以兵曹言啓曰今番慶科及謁聖武科初試同日設場時相妨與否依筵敎更爲相議於諸武將草記稟處事命下矣臣以此更爲面商於壯勇大將金持默禁衛大將李漢豐仍又往復於御營大將李敬懋則諸將臣皆以爲武科初試畢試遲速惟在科規中各技多少而今此初會試之間日字促迫似難周旋之中兩科初試同時竝設擧子輩呼不紛沓之弊勢所必至庭試初試依前定日設行謁聖初試差退二三日開場則彼此往來先後應試似無呼不之弊而謁聖科規如無講書騎芻等技則庶可出榜於會試之前矣大體分四所竝試之際特軫擧子輩奔走掣礙之端捧單之初預先榜諭後庭試初試中合取庭謁聖額數則擧子輩亦似無落莫之歎云矣臣亦別無他見何以爲之乎敢稟傳曰式年則規矩無慶科初試難以合取雖有分四所之例而謁聖與慶科初試例多合設雖以近例而所覩記者言之先朝丁亥謁聖時慶科初試亦爲令設矣今番依此例爲之若此則不可不加數謁聖初試以二百人爲之五百初試之分屬兩日殿試一款取考丁亥近例草記可也
정조 18년
李晉秀以兵曹言啓曰同知中樞府事金基正具世元黃策鄭宇璧李顯福趙慶進李栭漢白師夏金命赫禹弼昌韓世垕任璛崔趙泰喆李萬庥李膺擧黃㮋宋楷李泰漢僉知中樞府事金寅燮柳星鎭閔有洙尹博基李行祥徐衍修李文顯李萬運洪大猷韓光瑋李宅源韓光傳金商協五衛將權楗忠壯衛將金瑞豐忠翊衛將崔昌國俱以老人或在外或已經肅謝竝今姑減下內禁衛將李仁秀身病猝重勢難供職呈狀乞遞領軍之將不可久曠改差何如傳曰允
정조 18년
刑曹啓目粘連咸鏡道放未放修啓冊子中本曹所管定配罪人放秩未放秩乙良竝依啓聞施行爲乎矣稟秩中安邊徐希輔洪原李光澤高原李原玉永興朴昌穆文川吳德亨明川李敬純俱係科場用情竝爲仍配爲白乎旀洪原朴宗臣安邊吳龍祥等或罪不深重或同罪已放竝放送爲白乎旀未放秩中洪原鄭八龍德源李奎普高原李厚玄李儒烈利城申漢基富寧李再玉文川曺有宗洪原安瑢北靑尹宅履文川廉恥行北靑申京魯德源金百礪利城安義宅文川朴泰俠端川丁起敦洪原丁大振德原金廷弼利城周宗云端川高廷太高原方鳳來洪原鄭致命利城金時鳴安邊朴尙信全龜奉明川羅廷佑等段所坐雖係不輕似此罪犯他道已皆蒙宥則恐不可異同竝卽放送之意分付道臣何如判付啓竝只依回啓施行爲旀北靑金昌信明川林福才吉州徐敬一洪原金泰禧鄭潝端川李弘根明川車大興慶興金啓煥北靑金泰漢僧呂珍永興吳守大會寧後種三水朴順大穩城申俊萬竝放送爲旀三水千道文明川李得春初欲仍置更思値今大霈與同罪李貴仲放送而嚴飭捕將更不知戢卽爲草記加倍處置事分付爲旀慶興朴宗英段律名殊常無以決處前此以似此䵝昧罪目俾勿輕書配案有所飭敎是隱則所犯何如如是爲目乎詳考文案如果䵝昧放送後草記爲良如敎
정조 18년
李勉兢以刑曹言啓曰因咸鏡道放未放回啓判下慶興朴宗英段律名殊常無以決處前此以似此䵝昧罪目俾勿輕書配案有所飭敎是隱則所犯何如如是爲目乎詳考文案如果䵝昧放送後草記事命下矣取考臣曹文案則渠以京兆退吏冒稱潘南朴哥披髪奔哭於故判書朴祐源之家謂其所生狂叫作亂者事關倫常罪昨年十一月定配而今此宗英罪犯若是明的有難循例放送姑爲仍置何如傳曰允
정조 18년
李勉兢以刑曹言啓曰因咸鏡道放未放回啓判付蒙放罪人北靑南泰復富寧盧熙謙端川金寅采高原張聖祿永興朴胤錫端川丁千石永興卞翼魯定平趙馬音金洪原朴宗臣安邊吳龍祥洪原鄭八龍德源李圭普高原李原玄李儒烈利城申漢基富寧李再玉文川曺有宗洪原安瑢北靑尹宅履文川廉恥行北靑申京魯德源金百礪利城安義宅文川朴泰俠端川丁起敦洪原丁大振德源金廷弼利城周宗玄端川高廷太高原方鳳來洪原鄭致命利城金時鳴安邊朴尙信全龜奉明川羅廷佑北靑金昌信明川林福才吉州徐敬一洪原全泰禧鄭潝端川李弘根明川車大興慶興金啓煥北靑金東漢僧呂珍永興吳守大會寧後種三水朴順大穩城申俊萬三水千道文明川李得春等竝卽放送千道文等同罪平安道朔州定配罪人李貴仲依判付亦爲放送事發關分付于各該道道臣之意敢啓傳曰知道
정조 18년
義禁府啓目粘連咸鏡道放未放回啓云云本府所管罪人放秩與未放秩竝只依啓聞施行他餘罪人等令刑曹稟處何如判付啓依允爲旀慶源李基慶放送德源兪漢紀減等爲良如敎
정조 18년
李勉兢以義禁府言啓曰咸鏡道放未放回啓判付內慶源李基慶放送德源兪漢紀減等事命下矣李基慶分付配所官卽爲放送兪漢紀減等以徒三年改錄於徒流案事分付該道道臣之意敢啓傳曰知道
정조 18년
李勉兢以義禁府言啓曰時囚罪人朴行胤原情公事判付內土稅收捧自有司差與導掌則中官時或下來替捧云者極爲可惑此一款査問內需司事命下矣依判付關問則回牒內以爲內侍金性彦已以其奴名買得高敞導掌於申光協處己酉庚戌使其奴收稅云矣徐完世下去壬子李永老下去癸丑徐完世又下去收稅的實云矣敢啓傳曰知道金性彦削名逐鄕事分付內侍府可也
정조 18년
禁府啓目高敞縣監朴行胤矣屯稅收捧自有導掌則徐完世乃以中官憑藉潭陽至路文迃路作行私自收稅身爲地方官任其行止旣不能禁斷又不報營論其罪狀有難容貸以此照律罪杖一百收贖告身盡行追奪私罪奉敎何足深責亦不可白放以公罪功減一等使之待城門開還官後勿泛忽事嚴飭分付爲良如敎
정조 18년
大提學洪良浩疏曰伏以臣職是匪分義在必辭先暴人器之不稱繼陳格例之異常伏奉批旨曲賜諭解特命換單促令進身臣於是以惶以感不敢更引矣卽伏見主薦大臣擧條頒下者乃以換易薦次有非嚴格法之意始旣疏陳今又筵奏大凡官職差擬皆循資階而向者圈望失序考諸故事未見明證故臣於前疏只據常例而言之今大臣以爲薦圈換序則文柄不在於薦而在於圈臣是薦中人也何敢自遂已見而質言其當否乎然則當初疏引未免率爾之歸誠不勝瞿然仍依念臣猥以無似謬玷重薦偶因同點冒承恩除固已兢愧而至於圈單之追換以致文柄之不專私心不安尤當如何玆敢露章自列仰控衷懇伏乞聖明亟解臣見叨之職以重文柄以安賤分不勝幸甚答曰省疏具悉卿其勿辭行公
정조 18년
甲寅正月二十四日辰時上御誠正閣大臣備局堂上引見入侍時右副承旨李晉秀假注書鄭文始事變假注書鄭馦記注官金良倜洪樂游左議政金履素右議政金憙行司直李文源判敦寧金持默左參贊洪秀輔延豐君李𡊠戶曹判書沈頤之兵曹判書徐有防吏曹判書金思穆開城留守李秉鼎刑曹判書李得臣行副司直李漢豐副司直尹行任以次進伏訖履素等曰日間聖體若何上曰一樣矣履素等曰王大妃殿氣候何如上曰一樣矣履素等曰惠慶宮氣候何如上曰一樣矣上曰次對爲之履素曰前因禁府啓目判付安興臭載之使該鎭將當之便否問于該道道帥臣矣卽見忠淸監司李亨元所報則以爲泰安境內稅船護送凡有五處而安興所斤分當所掌之境泰安獨當三處丁未狀聞變通泰安則減得强半兩鎭則比前加倍迎送難支之弊又如向日泰安之貌樣從今以後安興掌內或有敗船則明辨其用心不用心若是大洋險嶼暴雨獰風不用人力之地則僉使營門決杖如法潺湲無風不勤用心者罷職則或可爲兩得之道而每以他境致敗歸罪鎭將事面苟艱泰安安興所斤護送地界一依丁未以前擧行云水使李潤謙以爲今番漕船致敗地方屬於泰安護送在於安興卽丁未變通後分掌處而土地人民旣非該鎭掌內分界里數不啻倍蓰則殘鎭之稱冤無怪而泰安之三轉護送已成痼弊年前旣因道啓筵稟定式有不敢容議云矣今此道帥臣之論報俱無的確從施者蓋省弊於邑則害歸於鎭省弊於鎭則害歸於邑終未有兩全俱便之方兩鎭分界今若革罷則護送專屬泰安而泰安之弊又將如丁未以前蓋丁未變通出於泰安之救弊而今於七八年之間又爲兩鎭而還屬於泰安則非但有顚倒之慮泰安之民獨不憫惻乎鎭將之用心不用心之間決杖罷職之隨時輕重朝廷自當有參量勘處之道不必定式懸註此後則兩鎭將罷黜姑勿依例爲之以待朝廷處分而護送一節依丁未定式施行似好故敢此仰達矣上曰右相之意何如憙曰依丁未以前擧行則弊歸於泰安依丁未定式施行則弊歸於兩鎭於此於彼誠無兩便之道而今於七八年之間還屬泰安則恐有銷刻之嫌臣之愚見與左相所奏無異矣上曰依爲之道里之分定立栍而看護等節若以鎭不如邑或有不均之弊先從此弊使之釐正可也出擧條履素曰凡留都時隨駕外百官各守本司者昭載儀注故自士宦至於無實銜祿官等微末百官俱不敢私次偃便各伸義分例也今番留都百官摘奸時兩司諸臺俱在私次故提囚掌吏屢次申飭則初則曰從前臺諫只可迎送元無守本司之例末乃曰皆有情勢不可留都云經宿行幸所重何如而只據謬例殆若占便者已極萬萬未安況其所謂情勢雖未知其輕重之如何而參班則爲之留都則不可爲者亦未成說臣謂留都諸臺一竝罷職此後則使之依例留都恐不可已故敢此仰達矣上曰依爲之弘文館亦然況溫幸時隨駕外留都載在故事三司一也亦爲申明舊制可也出擧條履素曰元朝陳賀時差備官皆蒙賞典而奉箋官禮曹正郞金洛一以下吏之不善擧行獨未免見漏云故敢此仰達矣上曰原傳敎添書可也出擧條履素曰褒忠奬義朝家之盛典故臣每欲一陳而未果適有言端敢此仰達矣昨年秋間因南原士人李可春上言有己卯名賢詩山君正淑賜諡之命而判付以嵩善諸宗臣皆已爲之不可一爲一否爲敎矣己卯名臣中三宗英卽嵩善正灇詩山君正淑江寧都正祺而嵩善正詩山君皆以子孫上言特蒙節惠之典而惟江寧都正以其後孫故相臣李昌誼兄弟每以干恩爲嫌一不陳籲故未及蒙一體之恩今則兩宗臣竝蒙賜諡之恩則以江寧忠節之表著國乘獨爲見漏誠爲欠典臣意則一體擧行似好矣上曰依爲之出擧條履素曰朝體所關有不得不仰達矣昨日掌樂提調李文源習樂罷歸之路多有駭瞻之事傳說莫不驚怪筵席至嚴雖不得仰陳其實以崇品重宰有此駭擧於街路之上不可無驚飭知改之道姑先從重推考何如上曰依爲之出擧條履素曰鰲恩君李敬一所後家廣尹時已追榮故加資之後更不追榮而自前如此之人或有本生家追榮之例而此是特恩武弁亦有如此人者故敢此仰陳矣上曰竝使之追榮也上曰日前召接金判府而伊時以膈氣之未降有難酬應不得長語而判府以爲再昨夏以後事差毫謬千等聖敎今始覺悟聖學之高明聖孝之卓越不勝欽仰而如此則生不如此則不得生非但臣身轉相詿誤將不知至於何境此後則更不提及爲言故予曰然則卿當著爲文字云爾則判府以爲玆事更不欲煩說故文字亦不得爲之云判府之言旣如此卿等可謂厚福自今以往可無詿誤世人之慮豈不幸哉卿等不可不知故爲卿等誦之耳履素憙曰爲世道將有無窮之慮金判府之如是仰達極爲多幸矣上曰伊日精神幾失常度未暇聞知故雖不得挽止庭請之擧過矣過矣履素等曰下情萬萬焦迫庭籲之擧烏可已也文源曰本院今方習樂而僉正洪喜榮病未出仕主簿柳範休在鄕未來竝他司相換恐合事宜故敢此仰達矣上曰依爲之出擧條頤之曰宗朝景慕宮舊牲匣何以爲之乎上曰姑爲奉置從當下敎矣有防曰武科初試一事議于諸將臣則庭謁聖初試各設則擧子必多呼不之弊若次第設場則日字有促迫之患俱爲難便云矣上曰若除講只取兩技則何如持默漢豐曰然則日字似無促迫之慮矣上曰武將多未登筵者兵判出與相議草記可也上曰他承旨檢校直閣徐榮輔持經書活印畢役書啓入侍良倜承命出傳同副承旨李羽晉檢校直閣徐榮輔進伏上曰書啓捧入羽晉捧入命羽晉書傳敎曰四書三經活印告完而此本活印國朝三有之擧也監董閣臣檢校直閣徐榮輔熟馬一疋面給校理李祉永二百十二日加資直講吳鼎源四十五日陞敍校正官兼檢書柳得恭外閣校理柳英喆各二百七十四日竝陞品職調用判校金洪運二百四十五日佐郞李果一百九十八日竝陞敍補字官寫字官畫員唱準員役工匠等令該曹參考前例分等施賞其中最效勞唱準一人帖加成給又命書傳敎曰鄕居老人之壽資者爲其實職與追榮率子孫滯京者有之云旣聞之後不可遲久昨日政實職人皆令今日謝恩以爲群老次次付實職之地此後老人肅拜不拘無時爲之事分付應付實職者今日內量宜加設一竝擬入以口傳政擧行知事中數窠亦爲作窠文蔭武應爲人一竝口傳擬入事亦爲分付命榮輔先退上曰趙鎭寬上言回啓欲問於卿等而處之姑未判付矣大抵趙曮以伊時銓長專爲樞紐而至於計贓一節尙屬餘事急於區處只憑前任道臣之言而處之初無遣御史行査之事矣贓汚一事未知果然否履素曰臣亦忝箕藩而其時文簿雖不詳考其所取怨專由於收債一節若以排朔等事觀之亦多善處之事矣文源曰臣與趙曮有世嫌而公言則不可以嫌不達矣臣在謫時略聞之減削諸般冗費收殺數多公債故取怨於道內而貪贓則不無稱冤之端矣上曰國有常憲遣御史詳査處之似好御史可合人卿等抄啓一二人可也晉秀曰入直玉堂之隨參賓對自是法例而修撰宋翼孝旣在禁直謂有身病不爲入參病勢雖云難强事體終涉未安從重推考何如上曰依爲之出擧條上曰進御交感茶停止出榻敎仍命退諸臣以次退出
정조 18년
行都承旨蔡弘履坐左承旨李勉兢坐直右承旨徐美修坐左副承旨兪漢寧坐直右副承旨李晉秀坐同副承旨李羽晉坐注書徐有聞仕一員未差假注書鄭文始仕直事變假注書鄭馦仕
정조 18년
李勉兢啓曰掌命李益恢引避退待已至多日尙未處置事甚未安除在外外大司憲林蓍喆卽爲牌招以爲處置之地何如傳曰允
정조 18년
李勉兢啓曰大司憲林蓍喆牌不進執義持平二員竝未差掌令李日運在外掌令李益恢引避退待監察茶時之意敢啓傳曰知道
정조 18년
以全羅監司李書九狀啓罪人徐完世往廻時迃路諸邑査實馳啓而古阜郡守洪元燮興德縣監趙華鍚爲先罷黜事傳于李勉兢曰古阜興德比之高敞不無輕重高敞倅以鄕弁付之之科者異於渠之首犯也然稍重者旣用公罪稍輕者宜有區別兩邑不過過去沿路則近來路文之不察亦非獨兩倅之罪以此以彼道伯若能隨處奉法豈有是也此狀啓還下送當該道臣爲先越俸七等此意回諭勿出朝報
정조 18년
徐美修以備邊司言啓曰頃因傳敎稱以賑資容手於國穀守令不爲皁白委折査問兩湖道臣處矣卽見全羅監司李書九所報則以爲道內若而邑尤甚處昨夏繡啓已爲現發外此各邑非不另加廉察而事端未著不能摘發査問之下不勝惶懍恭俟重勘云忠淸監司李亨元所報則以爲昨年賑穀或爲移轉或爲換錄未免邑邑傾庫僅僅塗抹畢糴之後留庫實穀計數摘奸守宰設有着手之意便同無麪之不托公賑穀物旣皆會減尤無可論私賑與救急邑救濟之需亦有所拮据者雖欲憑藉料販無憑可販査問之下末由摘發恭俟處分云矣向來嶺南道臣所被嚴敎萬萬悚惶而至有兩湖道臣處査問草記之命則其在奉行之道固當十分爬櫛期於査得而今此兩道道臣或曰另加廉察事端未著或曰査問之下末由摘發其所擧行不免彌縫之歸事極駭然前頭若有現發之事則兩道道臣難免重勘姑先從重推考更以惕念査究期於摘發之意嚴飭分付何如傳曰允
정조 18년
李勉兢以義禁府言啓曰時囚罪人朴行胤杖一百收贖告身盡行追奪照律公事判付內以公罪功減一等使之待城門開還官後勿泛忽事嚴飭分付事命下矣朴行胤功減一等杖九十以公罪收贖而使之待城門開卽爲還官後勿泛忽事嚴飭放送之意敢啓傳曰知道
정조 18년
李勉兢以左邊捕盜廳言啓曰頃因全羅監司李書九狀啓圖書楷條作奸宮屬從輕重照律痛繩事傳曰嚴飭何如則雖曰踏條不踏圖書其爲宮屬之作奸一也令道伯符同諸漢嚴繩懲後其中宮屬金福伊柳根得爲名漢爲先絶島爲奴仍令完伯除尋常各別嚴刑發配柳完得之逃躱云者尤爲痛駭令捕廳捉得下送該道亦爲嚴刑爲奴毋論知與不知身爲次知中使其敢逃其罪乎畿沿充配事命下矣圖書作奸逃躱罪人柳完得自臣廳今姑捉得故嚴刑爲奴次押領下送該道之意敢啓傳曰係是宥旨前事不可循例下送卿其各別嚴棍卽其宮土爲庄奴事分付可也
정조 18년
兵曹啓目粘連啓下是白有亦觀此慶尙監司趙鎭宅狀啓則枚擧大丘營將鄭周誠牒呈以爲親年今爲七十五歲法當歸養卽爲狀聞遞改亦爲白有置鄭周誠親年旣是七十五歲則其在法例宜有變通之道令該曹考例稟處亦爲白有臥乎所營將之親年七十五歲以上者許遞其任載在法典大丘營將鄭周誠依法典改差何如判付啓依允答曰省箚具悉卿等之懇筵敎似已聞知此不更煩仍傳曰此批答遣史官傳諭原本封還大臣聯箚
정조 18년
甲寅正月二十五日辰時上御春塘臺額外禁軍試射入侍時左承旨李勉兢右承旨徐美修右副承旨李晉秀同副承旨李羽晉記事官徐有聞記注官承膺祚洪樂游檢校直提學徐鼎修檢校直閣鄭大容徐榮輔南公轍以次進伏訖上曰日前筵席奏語始尋自生之路又活許多之人故頗以爲幸今忽又有此擧可謂求其說而不得設有關於天經地義之安危呼吸者苟有一分秉彝之心何忍追提於神氣稍定之時況言語與文字自別進身於前席也猶或以無隱之義有所開口則容有一分可恕伊日使諸臣焦迫罔措非諸臣之過卽予之咎今乃容易筆之於書肆然投呈況其疏中句語如斥而遠之聖德如天等語一味贊揚者其爲羞辱不啻若浼非不欲亟加處分而從前大於此之事有多隱忍故今亦以全保之意姑且涵宿而請負之說領府領相交口迭發領相則至於進前執袂之狀雖於其日精神迷昧之中猶且依俙記憶則疏中下語有若專指一大臣者然如許不欲聞不忍言之說敢欲追提者甘聽何人無根之說而有此云云乎至於詣閤達語追問於諸臣則急遽之時大臣無暇把筆使一提學及諸閣僚替搆直爲正書急急入徹云則無論領相領府請負者非製達者尤不敢知借令大臣親撰至以親負書於正草則又何近似於飾詐乎飾詐固重罪罔上尤何等死罪之死罪則雖於庶僚不可以依俙臆料勒加構誣況大官乎況僚相諸人乎又況本事之不忍追提者乎然則非罔上而曰罔上此乃罔上其罪卽死罪也其人卽大官也以大官向大官犯此擧及律烏可辭也疏本封還之常例非所可論旣命封置啓板如欲推去則言送畿營自外還送更勿入稟可也晉秀跪請射員呼名又跪請射員發射以次應射試命書傳敎曰內禁衛春等試射例取三人而大比當前鐵箭射技亦皆將進當有弦韋之擧居首閑良李儒秀依定式直赴殿試出身金憲柱金植鐵箭三矢俱過百三十步令兵判從後更試其中過百四十步者草記除職閑良姜敬煥申德顯皆踰百三十步特竝直赴會試騎芻三中閑良許溶李忠運各內下筒介一部賜給前此未踰百步之類今番幾皆踰百數十步雖有未踰之數人亦近於防牌停擧一倂蕩滌皆令許赴慶科又命書傳敎曰六兩百步柳葉箭一巡別爲試取時內禁衛閑良李吉會柳葉箭居首直赴會試命退承史以次退出
정조 18년
行都承旨蔡弘履坐左承旨李勉兢坐直右承旨徐美修坐左副承旨兪漢寧坐右副承旨李晉秀坐同副承旨李羽晉坐直注書徐有聞仕一員未差假注書鄭文始仕直事變假注書鄭馦仕
정조 18년
李勉兢啓曰掌令李益恢引避退待已至多日尙未處置事甚未安除在外外大司憲林蓍喆卽爲牌招以爲處置之地何如傳曰允
정조 18년
傳于兪漢寧曰吏房承旨入侍
정조 18년
傳于徐美修曰右承旨入侍
정조 18년
以禮曹坐不坐單子傳于蔡弘履曰參議之代政院尙未提稟何也前望單子入之
정조 18년
禮曹參議前望單子入之尹行元落點
정조 18년
兪漢寧啓曰新除授禮曹參議尹行元方在罷散中何以爲之敢稟傳曰敍用
정조 18년
以咸鏡監司金華鎭狀啓鍾城府使李義駿守令邊將薦擧單子不爲捧上事傳于李羽晉曰私義何義鍾城府使李義駿從重推考狀啓還下送使之捧啓
정조 18년
蔡弘履以禮曹言啓曰皇壇壇上及祭器等物每年孟春戶禮曹堂上奉審事定式矣今正月二十八日臣曹與戶曹堂上奉審後稟處何如傳曰允
정조 18년
李勉兢以兵曹言啓曰來二月初八日大駕詣景慕宮齋宿初九日春享大祭親行時何營軍兵隨駕何營軍兵留陣而禁軍及馬步軍以幾番幾哨磨鍊而餘軍留營何以爲之乎敢稟傳曰訓局步軍十哨馬兵三哨禁軍三番隨駕御營廳留陣其餘留營留陣置之可也
정조 18년
李晉秀以兵曹言啓曰本曹草記慶科及謁聖武科初試同日設行與否事批旨內式年則規矩自別與慶科初試難以合取雖有分四所之例而謁聖與慶科初試例多合設雖以近例之所覩記者言之先朝丁亥謁聖時慶科初試亦爲合設矣今番依此例爲之若此則不可不加數謁聖初試以二百人爲之五百初試之分屬兩日殿試一款取考丁亥近例草記可也事命下矣臣取考丁亥年謄錄則丁亥秋藏種收繭後慶科以庭試兼行於謁聖事命下而武科初試定於九月初二日殿試定於九月十八日矣初試前期八月二十六日自禮曹以謁聖及藏種收繭慶科庭試定名之意筵稟蒙允初試分兩所各取二百五十人殿試一款本曹啓下節目中頭辭以謁聖及藏種收繭慶科庭試武科春塘臺親臨殿試載錄而元無兩日分屬之事矣敢啓傳曰前例如此云則殿試當同日爲之然則同慶之時許多文武直赴之類何以區處乎若勿用前例分日爲之則武初試五百亦何以區別分屬乎發遣郞官問議于在京時原任大臣仍令文衡及曾經文任武將諸臣聚議後論理草記可也
정조 18년
李晉秀以御營廳言啓曰本廳來二月三月兩朔應立前部前司屬慶尙左道五哨軍兵五百十七名已爲逢點整齊矣二月初一日與後部右司軍兵替代立番後舊軍放送之意敢啓傳曰知道
정조 18년
李晉秀以御營廳言啓曰本廳來四月五月兩朔應立前部左司屬慶尙左道五哨軍兵三月二十五日京中逢點四月初一日與前司軍兵當爲替代立番而依定奪每哨以一百名磨鍊後其餘一百三十五名竝資保收布上送事本道監兵使處知會之意敢啓傳曰知道
정조 18년
李晉秀以禁衛營言啓曰來二月當十番右部右司屬全羅道五哨軍兵逢點實數五百十七名已爲點閱整齊來二月初一日與內外各處入直將官軍兵等依例替代後舊軍放送之意敢啓傳曰知道
정조 18년
李晉秀以禁衛營言啓曰來四月當十番右部後司屬全羅道五哨軍兵來三月二十五日京中逢點依例準二朔立番而依前定奪每哨以一百名磨鍊後其餘一百三十五名竝資保收布上送之意本道監兵使處預爲知委何如傳曰允
정조 18년
李勉兢以左邊捕盜廳言啓曰圖書楷條作奸逃躱罪人柳完得自本廳捉得下送該道事草記批旨內係是宥旨前事不可循例下送卿其各別嚴棍卽其宮土爲庄奴事分付可也事命下矣依下敎罪人柳完得各別嚴棍十五度後下送該道以爲卽其宮土爲庄奴事分付之意敢啓傳曰知道
정조 18년
甲寅正月二十六日巳時上御重熙堂右承旨吏房承旨入侍時右承旨徐美修左副承旨兪漢寧假注書鄭文始記注官承膺祚洪樂游以次進伏訖上命漢寧書榻敎曰王大妃殿進御和解寧嗽飮一貼煎入一貼製入命美修書代押單子又命漢寧等書公事判付仍命退承史以次退出
정조 18년
行都承旨蔡弘履坐左承旨李勉兢坐右承旨徐美修坐直左副承旨兪漢寧坐右副承旨李晉秀坐同副承旨李羽晉坐直注書徐有聞仕一員未差假注書鄭文始仕直事變假注書鄭馦仕
정조 18년
藥房提調徐有防副提調蔡弘履啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 18년
蔡弘履啓曰來初一日輪對日次而國忌正日相値頉稟之意敢啓傳曰知道
정조 18년
蔡弘履啓曰禮曹郞廳來言明日皇壇奉審本曹判書當爲進去而判書閔鍾顯身病猝重不得進參云何以爲之敢稟傳曰次堂擧行
정조 18년
李勉兢啓曰大司憲林蓍喆牌不進執義持平二員未差掌令李日運在外李益恢引避退待監察茶時之意敢啓傳曰知道
정조 18년
傳于李勉兢右承旨入侍
정조 18년
兪漢寧啓曰江華府推恩老人偕老老人啓本纔已啓下矣政官牌招開政以爲加資下批之地何如傳曰允
정조 18년
李勉兢啓曰合辭連日闕啓事甚未安掌令李益恢引避退待尙未處置今日政新除授臺諫竝待下批牌招何如傳曰允
정조 18년
有政吏批判書金思穆進參判丁範祖牌不進參議未差同副承旨李羽晉進以徐有沂爲執義李錫夏爲司諫姜儐尹行喆爲持平愼性眞南履翼爲正言李命瑀爲金海府使掌樂僉正洪喜榮司宰僉正金履裕相煥掌樂主簿柳範休昌陵令朴獻源相換晉恩君單姜必岳平亂功臣晉興君紳嫡長孫依法典承襲封君故同知申思彦贈兵判例兼知事申㬚考故生員李宗說贈吏參例兼故僉正李弘佐贈吏議已上工曹參判李敬一本生兩代贈吏參徐宗峻贈吏判例兼贈吏議徐文徵贈吏參例兼知事徐命瑞兩代追贈
정조 18년
兵批判書徐有防進參判林濟遠病參議宋銓入直參知尹致性病右承旨徐美修進以閔廷桓爲內禁將吳廷佐爲五衛將安復和爲忠壯將朴泰鳳爲忠翊將鄭東榦爲文兼鄭彦裕爲景福將李學淵洪春輔張貴彬白任大洪錫基爲同知丁文壽安昭金曦金聖彙魚成鱗李煥金載泰金世興李春苾吳益恒康淵韓聖謨姜德鳳金聖彬韓德良鄭忠燁爲僉知副護軍趙奎鎭李源崔鳳齡張濂金孝儉副司直李敏輔尹坊柳戇趙瑍李堉李寬李弘稷
정조 18년
兵批再政金泰鎰金涑高時淵李良濟申楫鄭彭齡鄭昌仁孫聖寬孫景祚爲同知金興記林重彬金德童崔德瀓李華躋韓時佐金時焵金潤國尹商華金源朴文彩金弼萬李晩恒爲僉知
정조 18년
蔡弘履以禮曹言啓曰永禧殿酌獻禮間二年取稟事曾有定式而今年當次矣酌獻禮吉日以何間推擇乎敢稟傳曰來月旬前擇入可也
정조 18년
蔡弘履以禮曹言啓曰永禧殿酌獻禮來月旬前擇入可也事命下矣卽令日官池景喆推擇則來二月初三日爲吉云以此日定行何如傳曰初三日爲之可也
정조 18년
李羽晉以漢城府言啓曰朝官年七十以上士庶年八十以上及年七十以上夫妻偕老人之前報中見漏者各部更爲搜訪報來故別單書入之意敢啓傳曰知道
정조 18년
李勉兢以刑曹言啓曰因黃海道放未放回啓判付內諸道放未放中或同罪而一放一仍者或當放而一道先已置仍諸道仍不擧論者卿等詳加考閱待啓本畢到具意見論理稟旨事命下矣依判付取考諸道配案詳細考閱則長連金邦直兔山李柱寰三和邊世容蔚山白師道光陽金緯鎭長興李思連興陽李宗成俱是武斷鄕曲罪而與已蒙放洪川鄭誠煥洪原安瑢同罪山淸金三贊价川張貴孫誣告殺獄罪而與已蒙放長興金成玉長城金光來沔川都尙成同罪永興任希衡定平金萬衡招引良女賣人爲妻罪而已蒙放泰川金喜奉同罪長城朴光祿价川曺俊甲構誣土主罪而與已蒙放熙川李祥雲北靑金東漢求禮金宗漢龍安崔宗宅同罪熙川婢者斤分潛奸班奴後種罪而奸夫後種流配會寧已爲蒙宥安岳具華叔侵辱官長罪而與已蒙放長連鄭濂等同罪其所疏放之典恐不宜異同竝卽放送之意分付各該道臣光陽吳彦遂三水李相源機張金元恒卽御寶僞造干連罪而與已蒙放永柔林大壽同罪靈山金夢實熊川趙榮彦卽印信僞造罪而與已蒙放孟山李君澤同罪此等罪人雖曰同罪而未放渠輩所犯俱係深重與尋常編配有異則不可以因特敎放釋者比而同之平昌金琚與金川李德光俱以泗川縣充軍罪人李集勳徒黨執捉下吏私施酷刑作拿試所隨從罪同時徒配李德光則海西啓本先爲入來旣已蒙放而伊後湖南啓本判付中有事闕科場者依他道例勿論之命故金琚則頃因關東啓本果以罪犯場屋移錄勿限年秩之意草記蒙允矣此雖與首犯之李集勳稍有間焉亦不敢以判付前蒙放之李德光援以爲例以上諸罪人竝爲仍置何如傳曰允光陽吳彦遂等一體放送可也
정조 18년
江華留守尹師國疏曰伏以歲律載新天休滋至寶籌彌隆於殿宮賀儀誕擧於華嵩臣民舞蹈中外惟均況又是年是月禮展園寢日吉辰良鑾輿穩旋尤不勝欣忭之至仍伏念臣猥以無似忝叨重寄才乏寸長而濫廁器使之列跡甚孤畸而徒荷庇覆之恩藩寄五載辛免罪戾鞶遞數月旋授居留臣是何人叨此恩榮區區塵刹之報惟在於不擇燥濕竭蹶趨走庶或爲一半分自效之道故卽日登程未敢言私尙此蹲冒居然歲周而至於保釐之任陰雨之備非臣庸陋所可堪承積弊如蝟無一施爲虛縻符節徒費廩祿反顧循省愧懼冞切而臣又氣質虛弱年紀衰邁素患風眩之疾重劇於瘴海之地自來痰癖之崇肆發於秋冬之交手足漸覺麻痺神精有時昏瞀入冬以來轉益沈痼一切公務未免廢閣病裏惶隕又添一病每擬積誠疏籲以冀仁天之俯諒而瀆冒是懼黽勉以度忽於日前重觸風寒頑痰凝結於腰脅轉側亦須於傍人頭疼倍劇暴泄連下眞元澌敗食飮全却失今不治則不但爲癃廢而止耳孤寄瘴島醫治無路衰氣不振作一籧篨瞻望雲天有淚如鴻玆敢冒入文字悉暴衷懇伏乞聖慈天地父母垂終始曲保之澤念疾病難强之狀亟解臣分司之任俾便調息仍治瀆擾之罪以肅朝綱千萬幸甚答曰省疏具悉所辭依施
정조 18년
甲寅正月二十七日辰時上御重熙堂軍士房承旨入侍時左副承旨李晉秀記事官徐有聞記注官金良倜洪樂游以次進伏訖上曰王大妃殿進御和解寧嗽飮一貼更爲煎入出榻敎命讀公事書判付訖命退承史以次退出
정조 18년
行都承旨蔡弘履坐左承旨李勉兢坐直右承旨徐美修坐左副承旨兪漢寧坐右副承旨李晉秀坐直同副承旨李羽晉坐注書徐有聞仕直鄭文始仕事變假注書鄭馦仕
정조 18년
傳于蔡弘履曰左承旨左副承旨同副承旨入侍
정조 18년
蔡弘履啓曰注書被薦人鄭文始李垿今當付職薦狀依例成送吏曹之意敢啓傳曰知道
정조 18년
吏曹口傳政事鄭文始爲注書
정조 18년
李勉兢啓曰合辭許久闕啓事甚未安執義徐有沂司諫李錫夏持平姜儐尹行喆旣有只推之命一體牌招何如傳曰允
정조 18년
以執義徐有沂持平姜儐尹行喆司諫李錫夏牌不進罷職傳旨傳曰只推
정조 18년
李勉喆啓曰掌令李益恢引避退待已至多日尙未處置事甚未安除在外傳旨未下外大司憲林蓍喆卽爲牌招以爲處置之地何如傳曰允
정조 18년
蔡弘履以承文院都提調意啓曰院製述官尹說陞資代前直講白師敏差下付軍職冠帶常仕何如傳曰允
정조 18년
持平尹行喆啓曰掌令李益恢以臣本以賤姿猥叨淸銜實非平日所期且臣之女壻執義臣崔重主見帶亞憲揆以公格在下當遞而臣於江頭祗迎歸路落馬重痛今始來避所失尤大引嫌而退到今執義旣已罷職在下當遞姑無可論請掌令李益恢出仕依啓
정조 18년
蔡弘履以奉常寺都提調提調意啓曰東籍親耕田所種九穀先農祭後卽爲起墾付種之意敢啓傳曰知道
정조 18년
李晉秀以兵曹言啓曰來二月初三日大駕詣永禧殿親行酌獻禮時何營軍兵隨駕何營軍兵留陣禁軍及馬步軍以幾番幾哨磨鍊而餘軍留營何以爲之乎敢稟傳曰訓局步軍十五哨馬軍五哨禁軍三番隨駕禁衛營留陣其餘留營留陣置之可也
정조 18년
李晉秀以兵曹言啓曰卽伏見全羅前兵使李壽鵬去癸丑年秋冬等褒貶啓本則笠巖別將張胤福擾民招謗爲目則宜置下考而置諸中考殊無嚴明殿最之意該帥臣推考警責笠巖別將張胤福下考施行何如傳曰允
정조 18년
李晉秀以兵曹言啓曰新除授美錢僉使盧達宗除拜本職已爲肅謝而自鄕上來所患痰癖之症見方復發時月之內萬無登道赴任之望呈狀乞遞實病旣如此則不可强令赴任改差何如傳曰允
정조 18년
李晉秀以禁衛營言啓曰本營千摠許溟身病甚重勢難察任改差何如傳曰允
정조 18년
李晉秀以漢城府言啓曰過期未婚之類分付各部搜訪報來故別單書入之意敢啓傳曰分付該廳依例題給嚴飭各部斯速過行可也
정조 18년
兵曹江界十鎭邊將治績考察回啓竝只依回啓施行爲旀伐登萬戶李弘澤段聞是禁旅積仕且其治績亦異於全不成樣矧今九鎭極擇渠雖欲放意肥己決不敢爲當令道臣嚴棍而捉來捉往之際徒爲弊端更觀前頭果難堪任卽爲嚴棍後狀罷事分付道臣爲良如敎
정조 18년
刑曹啓目粘連泰仁縣殺獄罪人金相彦嚴訊得情期於取服何如判付啓雖是辜限之外致斃根因由於杖瘡則由渠之律有難輕議低昻依回啓施行爲良如敎又啓目粘連長鬐縣殺獄罪人金已用獄事反覆思量終涉疑晦云者不無意見是白乎矣殺獄體重上裁敎是白旀梁山郡殺獄罪人安命靜段依前訊推期於得情何如啓長鬐金已用段殺死非出於搗則已用不可償命而死者之死卽渠死依道啓曹讞勘以次律爲旀梁山安命靜段推官報辭事情切近疑輕之典捨此獄何用儀淡世大之中無論手勢之孰緊孰歇皆是可原之人此獄蔽一言曰亦可原也依道狀邑牒施以邂逅之律事分付爲良如敎
정조 18년
甲寅正月二十八日巳時上御重熙堂左承旨左副承旨同副承旨入侍時左承旨李勉兢左副承旨兪漢寧同副承旨李羽晉假注書鄭文始記注官金良倜洪樂游以次進伏訖上曰王大妃殿進御和解寧嗽飮停上加味三子湯一貼煎入出榻敎命勉兢書傳敎曰翰注之乏人莫如近日翰林則勢將姑待新榜注書薦爲先今日爲之待完薦令該曹口傳差出而堂后故事若有先進則雖有特敎例不得越付前注書李海淸令該曹依例出六區處事分付上曰注薦人已越薦未及除拜中在外及遭故人令該曹出六區處出榻敎仍命退承史以次退出
정조 18년
行都承旨蔡弘履坐左承旨李勉兢坐右承旨徐美修坐左副承旨兪漢寧坐直右副承旨李晉秀坐同副承旨李羽晉坐直注書徐有聞仕鄭文始仕直事變假注書鄭馦仕
정조 18년
李勉兢啓曰大司憲林蓍喆掌令李益恢持平尹行喆呈辭執義徐有沂持平姜儐牌招啓辭未下掌令李日運在外監察茶時之意敢啓傳曰知道
정조 18년
傳于李羽晉曰推考房承旨同副承旨入侍
정조 18년
傳于李羽晉曰承旨房仍都承旨同副承旨換房
정조 18년
備邊司薦望以李洪載爲江華留守
정조 18년
有政吏批判書金思穆進參判丁範祖牌不進參議未差左副承旨兪漢寧進以沈煥之爲左尹尹魯東爲南學敎授杞寧君單兪漢章江華留守單李洪載故通德郞金應曄贈戶參例兼故通德郞金世弘贈左承旨例兼以上同知金漢升兩代學生高頊贈戶參例兼學生高處大贈左承旨例兼成均進士高斗文贈司僕正以上同知高益擎三代故牧使姜樸贈吏參例兼故通德郞姜碩蕃贈吏議成均進士姜翊贈司僕正以上同知姜必岳三代故通德郞李纊贈吏議例兼及第李道徵贈左承旨例兼以上同知李萬庥兩代
정조 18년
李晉秀以兵曹言啓曰知中樞府事洪緯浩申師顯趙雲慶李杞齡同知中樞府事宋準明申匡堯林仁浩盧允中孫錫謨洪允健林慶春姜得瑜蔡百休柳鼎周金道淳尹休文洪絲浩朴師說金箕衡安宗裕鄭赫臣李馥遠姜翰李昌燮金晉鐸鄭宅臣金明著李煒李彦藎兪漢章李熻李熙輔金熙李壽萬羅潤祿元撮金宗泂金宗煜李長春安復和李燁李顯福李鎭璧金得衍鄭宇璧李廷老趙慶進申愇高益擎崔夢嵒權之彦吳命久李尙琦姜世南金鼎濟趙得慶孟儒龍邊得龍黃麟采金學洙金澤珉鄭瑋洪命馥車大修車鳳轅全仁壽康宙姜胤祚李國恒姜載遇朴泰鳳丘泰垕李鎭邦李晟慶來運金震起李得春李學淵僉知中樞府事白仁煥鄭衡臣白尙珣洪允五曺命業金鼎國李之英任希遠林元浩鄭厚東趙來鎭李遠培金重行洪成浩閔垠申宅權李曾祜洪復浩洪進泳宋翊運鄭東獻閔有洙洪繼哲李文顯金德元金漢宗朴東煥馬之徽金光鉉石宗克李勉金尙礪韓奎爀崔必濟韓光湜韓芷韓宗鎬崔宅華玄啓文朴象器朴聖基鄭德華金在瀗鄭鉉鄭濂尹光重丁彙泰李春慶吳泰奎朴守澤李再郁盧重彬五衛將金漢升吳廷佐俱以老病之人或肅謝或在外依例減下五衛將金昊吉慶熙宮衛將朴龍大皆以病難供職呈狀乞遞輪番之任不可久曠竝改差何如傳曰允
정조 18년
李晉秀以兵曹言啓曰今日各廳堂下武臣朔試射設行於南小營而柳葉箭八巡試取之際政事有命待無故日畢試之意敢啓傳曰只以已試巡數修正試記入啓可也
정조 18년
兵批判書徐有防進參判林濟遠參議宋銓病參知尹致性入直進右副承旨李晉秀進以池得球盧達宗黃德謙爲同知崔焴李始集安重煜韓德亮金弼夏文弼呂金振兌李春世李成遠黃時規李世佑爲僉知朴宗珪李萬運李彦光李文顯爲五衛將李寅伋爲美錢僉使韓昌烈爲笠巖別將副護軍洪緯浩申永顯趙雲慶李杞齡宋準明林仁浩盧允中孫錫謨洪允健林慶春姜得瑜蔡百休柳鼎周金道淳尹休文洪絲浩朴師說金箕衡安宗裕鄭赫臣李馥遠姜翰李昌燮金晉鐸鄭澤臣金明著李煒李彦藎兪漢章李熻李熙輔金熙李壽萬羅潤祿元撮金宗泂金宗煜李長春安復和李燁李顯福李鎭璧金得衍鄭宇璧李廷老趙慶遠申煒吳命久李尙琦姜世南金鼎濟趙得慶許孟儒龍邊得龍黃獜采申光柱金學洙金澤璣鄭瑋姜世東洪命馥車大修車鳳轅金顯和金仁壽康宙姜胤福朴恒源李國恒姜載遇朴泰鳳李守芳丘泰垕李鎭邦李晟慶來運金震起李得春李學淵白仁煥鄭衡臣白尙珣洪允五林元浩鄭學東趙來鎭李遠培金重行洪成浩閔垠申宅權李曾祜洪進泳宋翊運鄭東獻閔有洙洪繼哲李文顯金德元金漢宗朴東煥馬之徽金光炫石宗克李勉金尙礪韓奎爀崔必濟韓光湜韓芷韓宗鎬崔宅華玄啓文朴象器朴聖基鄭德華金在潤鄭鉉鄭溓尹光重丁彙泰李壽慶吳泰奎朴守澤李再郁盧重彬竝單付副司直尹師國申匡堯高益擎崔夢嵒權之彦曺命業金鼎國李之英任希遠崔昌國李章伍韓宗纘竝單付
정조 18년
李羽晉啓曰來初三日永禧殿酌獻禮祭文當爲製進大提學洪良浩待明朝牌招何如傳曰允
정조 18년
李羽晉以賑恤廳言啓曰漢城府各部未婚別單草記批旨內分付該廳依例題給嚴飭各部斯速過行可也事命下矣中部未婚二人東部未婚六人西部未婚三人南部未婚十四人北部未婚二人合二十七人每人錢五兩木二疋合錢一百三十五兩木一同四疋依例分給之意敢啓傳曰知道
정조 18년
李羽晉以兵曹言啓曰依傳敎今正月朔各廳堂下試臣朔試射試記修正以入而在前片箭鐵箭騎芻等技如未準巡則未滿四矣及無分人竝皆勿論矣今亦依此例施行何如傳曰允
정조 18년
李勉兢以義禁府言啓曰前判中樞府事金鍾秀爲先削奪官爵放歸田里事承傳啓下矣金鍾秀放歸田里之意敢啓傳曰知道
정조 18년
行司直鄭民始疏曰伏以皇天眷佑景祿荐臻殿宮獻賀聖孝冞光宮園祗謁宸慕克伸鑾蹕穩旋玉候快復此誠吾東方億萬年無疆之基民臣歡慶之忱曷有其極伏聞判府事臣金鍾秀疏論向日達辭庭請之事而語意深緊或曰多有做錯或曰飾詐罔上聲罪諸臣無復餘地云雖其指斥似在於諸大臣而達辭之草臣之所搆城也庭請之議臣之所參聞也苟以爲罪臣實爲首惝怳危凜不知措躬之所而繼以爲相臣慨然也假使伊日諸臣眞有錯誤之事此實出於煎迫蒼黃之致仁人君子所當量其時而恕其情不當隨其後而强議其得失有若越人之相視也伏況此月未盡聖慕無窮天和之欠寧猶未復常度抑何心忍提不忍更提之事以攪擾我聖心哉誠莫曉其所以也臣亦何忍復提以煩宸聽而第飾詐罔上乃人臣之極罪果有此事宜伏斧鉞之誅不然亦何可冒受構誣之言晏然不自辦乎臣等雖甚愚迷亦豈不知閟宮展拜卽天理人情之所當然而第伏念園所展謁時焦灼罔措之事至今追惟心神震越回鑾曾未數日展拜又有成命以我聖上出天之孝靡逮之痛又當是日瞻依閟宮撫時增懷一陪如新將又有前日焦灼罔措之擧當此時保護爲重情禮爲輕大臣閣臣相率求對未蒙召接遂不得不冒萬死仰請慈宮之挽回而先言前日煼灼之狀以冀是日勉抑之道故寫出事實其說覶縷而兩大臣之迭相請負尤可見其萬萬罔措之意苟有益於保護之方則爲臣子者仰請親負道理當然有何駭聽聞虧國體而不可筆之於書者乎且此言初非爲大臣誇張不過說道伊時光景而已非其實而粧撰謂之飾詐無其事而虛張謂之罔上而此事實狀衆目所覩則忽加以搆捏之言驅人於罔測之科言之雖甚容易當者不亦冤悶乎至於庭請做錯之言尤有所未可知者蓋於是日達辭纔撤鑾輿已戒一時展拜群下猶以爲悶迫先期祗詣明發疚懷則症候之添加玉體之受損尤當如何群情轉急計無所出乃以達辭之意相與庭籲幸賴慈覆之德僅得迫暮而輦回在庭諸臣莫不轉憂爲歡而相臣之言獨乃如此謂不當而咸簉乎謂廷臣不當仰請於慈宮乎適値是年是月聖上之心卽慈宮之心慈宮之心卽聖上之心寬譬我聖心惟我慈宮慰勉我聖心亦惟我慈宮以勉回聖心之意仰請於慈宮律之以義理揆之以事面反復思量終未見其不可豈臣之知識愚昧不及大方之見而然乎又其疏有曰不敢索言則必多有可言而不盡言者其意不但曰做錯而已亦豈不悚蹙之甚乎噫此相臣厚受恩造其所愛戴保護之心宜不後於諸人今番事後意者相臣必咎責臣等以忱誠淺薄未能卽地回天則將無辭自解只切愧悚之心矣今其疏語不啻相反不念聖心之貽戚不顧事實之如何惟意臆說自歸虛謊噫事君盡禮人以爲諂古或有之而今則不但曰諂而已盛氣詆排勒加題目或置之有無之間或歸之是非之中全無惻怛煎迫底意臣等冤悶猶屬餘事相臣自謂讀古書識道理而其言如此天下之事固有出於常情之外者而亦不料此相臣之有此言此臣所以重爲之慨然也臣旣遭大僚之疏斥而至被人臣不忍聞之罪名則何敢諉其原疏之推去而一日自安乎來自山城晩始得聞震懍之極略控危懇伏乞聖明亟降威罰以快物議以靖私分千萬幸甚答曰省疏具悉日前金判府疏看之未半殊甚駭惑特垂終始之惠使承宣謄送筵敎俾開自贖之路旋聞急足推還更不掛提矣卿以撰進達語之人有此自引之章非不知亦卽封還而此非如是之事當有別下傳敎矣製之者卿請之者諸大臣也況此事只及大臣乎卿其勿辭從速行公
정조 18년
司諫李錫夏疏曰伏以臣叨除玉署纔經一旬移拜薇垣又且數日三司華銜隨窠迭遷自顧庸愚偏荷恩渥以惶以感宜卽叩謝而第臣新遭朞制未敢赴闕前後除旨一未趨承惶霣悶厄無地自容至於目下情私尤有所難强者臣父衰境遭艱哀毁成疾氣力綿綴方以窆期之隔日往在楸下而風寒所祟重添感疾伻報繼至臣於悲遑之中尤切煎迫之私玆不得不拜章徑行伏乞聖慈俯垂矜諒亟遞臣所帶之職俾便往護仍勘臣擅之罪以肅朝綱千萬幸甚答曰省疏具悉爾其勿辭往護父病
정조 18년
甲寅正月二十九日午時上御重熙堂右承旨入侍時右承旨徐美修記事官鄭文始記注官承膺祚洪樂游以次進伏訖上命書榻敎曰王大妃殿進御加味三子湯前方中去桂枝五分一貼更爲煎入又命書榻敎曰進御童便調薑汁入之又命書傳敎曰政官牌招開政仍命退承史以次退出
정조 18년
甲寅正月二十九日午時上御重熙堂推考房承旨同副承旨入侍時左承旨李勉兢同副承旨李羽晉記事官徐有聞記注官承膺祚洪樂游以次進伏訖上命書傳敎曰此大臣曲保而全活者屢矣豈特爲此大臣地而已日前上來登筵也以向來擧措大加咎悔訟旣往之無妄矣方來之靡他予謂以卿之今日覺夢非徒自活可以活衆云爾忽於翌夕別呈一疏觀其疏語決非常理之可推彝性之所及爲今日臣子忍提伊日之事於事已之後蔽一言曰非義分之所敢出也命意上語之十分乖悖皆屬餘事今也重臣職在僚寀目擊謄本有此請譴之章者不可謂之不然旣然之則尤不可諱之此所以例賜其批者也重臣則急於自引以辨其飾詐罔上等目而予則曰有是無是都不須論不忍而忍是可忍也以此大臣處地忍爲此不敢爲之擧乎從前之全活自全活有國之國綱自國綱莫曰言之太宛委亦自箇中之鈇鉞判府事金鍾秀爲先削奪官爵放歸田里命讀公事書判付訖命退承史以次退出
정조 18년
行都承旨蔡弘履坐左承旨李勉兢坐直右承旨徐美修坐左副承旨兪漢寧坐右副承旨未差同副承旨李羽晉坐直注書徐有聞仕鄭文始仕直事變假注書鄭馦仕
정조 18년
李勉兢以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 18년
李勉兢啓曰備邊司郞廳來言今日賓廳日次而國忌齋戒相値不得來會云矣敢啓傳曰知道
정조 18년
傳于李羽晉曰禮房承旨馳詣宗廟景慕宮奉番摘奸以來
정조 18년
李羽晉啓曰大提學洪良浩牌不進推考傳旨今方捧入而永禧殿酌獻禮祭文製進一時爲急大提學洪良浩更卽牌招何如傳曰允
정조 18년
李羽晉啓曰大提學洪良浩再牌不進推考傳旨今方捧入而永禧殿酌獻禮祭文製進一時爲急而連事違召極爲未安所當更請牌招而係是一日三牌何以爲之敢稟傳曰更爲牌招
정조 18년
以宣傳官射會單子傳于李勉兢曰八巡之三矢二矢前所未聞五矢以下諸人自來初限三十巡罰射月終修正試記以入事分付該廳
정조 18년
以京畿監司徐龍輔狀啓安山郡守趙鎭完罷黜事傳于兪漢寧曰特除之下焉敢言病萬萬駭然雖以道伯言之亦豈敢此啓乎此狀啓還下送以念舊之義姑不嚴處更或稱病道臣難免重勘此意自政院題送於書目
정조 18년
李羽晉以禮曹言啓曰來二月初九日景慕宮春享大祭親行時省牲省器之節依例以親臨磨鍊擧行乎敢稟傳曰當親行矣
정조 18년
領議政洪樂性疏曰伏以臣卽伏見行司直鄭民始疏本及所下批旨誠不勝驚惶懍恧之至臣於日前金鍾秀疏事略有所聞知非不知卽地自引而不但原疏之已卽持去誠以追提當日之事以攪我聖懷者大有所不敢不忍故泯默含縮以至屢日矣今於事端旣發之後亦安敢一日晏然乎噫飾詐罔上卽人臣之極罪也況身爲大官一蒙此名其將何以一刻自立於世乎且伊日達辭庭請時臣忝叨上相猥居班首凡所擧行臣實主之庭請之主論者臣也達辭之奉入者臣也所謂做錯臣實不知其何事而若果有之則卽臣之做錯也所謂飾詐罔上臣亦不知其何意而若果有之則卽亦臣之飾詐罔上也臣冒居三事之列負此罪名震悚危怖之極誠莫知措躬之所臣固引罪之不暇何必爲呶呶訟辨之擧哉第臣於向日逢着朝房也果以伊時焦迫罔措之光景略有酬酢矣疏中又不無爽實之語云未知彼或不聞於臣而亦有別聞於他人者耶抑聽瑩於臣言而如是乎臣固神識迷亂言語顚倒前旣錯說於當時忽又忘却於今日乎誠不欲索言而此莫非臣衰耗昏謬之致尙誰咎哉玆敢據實自列冒死仰瀆伏乞聖明俯垂諒察亟降威罰重勘臣罪以謝人言以安私分千萬幸甚答曰省疏具悉卿懇予聞之人皆有不忍人之心以不忍人之心行不忍人之政無是非人也自謂不能者自賊者也謂其君不能者賊其君者也每讀鄒聖七篇至此章未嘗不三復起敬自賊而藉手其罪難貰況近於賊其君乎不忍無將之義略及於僚相之批而卿疏下語尤涉難解朝房傳言卿非其人則何乃不言其自拔之方乎近來三綱斁矣九法墜矣今玆云云出於人其人之苦心卿須玩究於無是非人之聖訓也仍傳曰此批答遣史官傳諭
정조 18년
卽者議政府錄事來言領議政洪樂性以爲伏承批旨不勝萬萬震剝萬萬惶懍求死不得走伏金吾冒死陳章乞伏常憲云仍納命召何以爲之敢稟傳曰勿待命事遣史官傳諭
정조 18년
左議政金履素疏曰伏以臣昨伏見行司直鄭民始疏本始知有放歸田里罪人金鍾秀日前推去之疏而其中句語可以略略領會矣嗚呼向來園幸時焦遑罔措之事後時承聞心神震越歷日追惟夢魂猶𢥠尙幸皇天默佑玉體不至大損而區區憂念則不敢少弛曾末幾何旋伏承閟宮展拜之命臣等竊伏念聖孝何時不篤而孺慕是日益切則比諸園所驚遑之時必有萬萬倍蓰之慮故臣等萬不得已蒼黃求對而忱誠未格不但不賜允兪反致經宿有命鑾輿已戒臣等於此時他不暇顧只有仰籲慈宮勉回聖心之一件道理而已則同我百僚焦灼之心悉陳三度懇摯之辭蓋其措語之際凡可以感動慈聽亟回鑾蹕之道宜乎其務從纖悉則達辭中園所伊時之事不得不詳細歷陳者此也然則達辭撰出雖屬重臣諸人庭籲之發論者臣等也文字之主張者臣等也而今以重臣疏見之則彼疏專以伊日庭請歸之於做錯至引隨駕諸大臣爲聖躬靡不容極之擧而竝歸之飾詐罔上之科者抑獨何心發此口氣乎當焦遑處焦遑當勉回處勉回自是彝性之所同得臣分之所當然而今乃指庭請爲做錯指達辭爲欺罔少無一分惻怛之意闖發滿紙譏斥之語若使彼當着兩日境界則必將袖手而不同其扶護卷舌而不同其呼籲求之古今寧有是耶其亦忍其不忍者矣彼疏之蔑倫壞分雖不足多辨而臣旣忝叨揆地率群僚陳請而人之爲言罔非極罪則顧何敢抗顔朝端自同恒人乎達宵驚懍莫知所以待曉治疏仰瀆宸聽伏乞聖明亟降威罰以靖私義以快人心不勝幸甚
정조 18년
行判府事朴宗岳疏曰伏以臣跧伏窮巷晩始得聞放逐鄕里罪人金鍾秀疏論向日庭請之事而未得其詳卽見重臣鄭民始自引疏略擧彼疏中句語而有曰多有做錯又曰飾詐罔上聲罪諸臣無復餘地云云備陳震懍之情繼有慨然之語臣讀之未半始焉惝怳終焉危蹙誠不知措躬之所嗚呼今年今月乃何年何月大舜之孺慕彌篤周文之孝思倍切及至展拜仙寢也臣等驚遑煼灼罔知所措之狀今不忍更提而爲今日臣子者想伊日之光景則雖使木石之頑豚魚之蠢尙不勝其寢驚而夢悸則兩大臣冒萬死陳請乃是天理人情之所當然此豈忍指爲做錯之事亦豈忍指爲飾詐罔上之罪乎臣反覆思惟誠莫知其心之所在也至於日前之閟宮行禮尤萬萬焦遑煎灼臣從諸大臣後屢回請對只緣誠意淺薄竟未蒙兪而鑾輿已戒矣雖在當日動駕猶覺罔措而必欲勉回伏況兩日移蹕觸自興懷明發不寐則聖體益復傷損愆度必至越添此所以情窮語竭不得已爲庭達之計者也論其勢則不可已也究其情則亦云苦矣噫是日殿下之心卽慈宮之心也慈宮之心卽殿下之心也以聖上之止孝承慈宮之止慈翻然回聽侵夜回鑾百官軍民莫不欣欣然動色相慶則此果做錯乎此果飾詐罔上乎彼亦臣子耳若具秉彝之性豈忍以此等語發諸口而筆之書耶又重臣疏有曰若索言則必多有可言而不盡言云其意不但曰做錯而已飾詐罔上而已飾詐罔上人臣之極罪也論其罪負萬戮猶輕重臣不過隨參與聞而猶以此引義況臣等忝叨大官首先於是主張於是何敢諉之於彼疏之未頒而晏然自在殆同無故者乎臣於年前疏論鍾秀若是尋常詆斥則顧何必開口呶呶與彼較挈而至於玆事事關國家語涉君父爲人臣者義不容泯默而況其聲罪大官極其狼藉則臣亦大官中一人驚懍之極冒昧自列伏乞聖明俯賜諒察重勘臣罪以快言者之心不勝幸甚
정조 18년
右議政金憙疏曰伏以臣卽見內閣提學鄭民始疏本繼又伏見傳敎下者噫嘻痛矣放歸田里罪人金鍾秀何爲而忍爲此不忍言之言也向者園享時事臣不忍復提以慼我聖心而蓋聞此日事而不流涕者非人臣也卽忍人也至於達辭庭請之擧實出於焦遑罔措無所因極萬不獲已則以其達辭中所陳勒歸之於飾詐罔上之科抑獨何心鍾秀之疏臣未之見而竊以閣僚疏本推之則其爲不忍而忍者明矣爲人臣而忍其所不忍則當作何許人也第庭請時達辭雖屬重臣而主張率籲者卽大臣也臣以無似猥忝大臣之列而乃敢以飾詐罔上之言肆然陳請則論其罪狀誠合萬戮矣噫如使臣苟有一半分忠愛之誠足以孚感於人者則人之爲言何忍至此實臣之罪也伏乞聖明亟降威罰以勵臣分
정조 18년
以左議政金履素辭職上疏行判府事朴宗岳辭職上疏右議政金憙辭職上疏傳于李勉兢曰批答同爲書下各遣史官傳諭答曰省疏具悉卿懇不忍仁也孝爲行仁之木無將義也忠亦集義所生大抵忍近於將絜矩是也不知不忍之方焉知無將之道斯義皎如執契不須問於學究而知之惜乎卿等之徒規規於自引而爲彼明其罪與暴於其心間初無槪及於是可忍之顚末者竊爲卿等惑之
정조 18년
領府事蔡濟恭疏曰伏以臣得見重臣鄭民始疏本始知有放歸罪人金鍾秀疏詆向日庭請達辭之事臣震懍惝怳莫省其旨意之所由然也繼伏見批旨與別下傳敎憫念彝性之喪扶植義分之嚴霜雪鈇鉞森布於十行之中奉讀以還不特以其疏之眞贓盡露爲喜今以後君綱益復如天倫常永不墜地臣雖疏中被參之人自己之嫌小爲國之幸大安得不欽服於處分之下乎噫達辭構草重臣雖已自言彼疏鋒刃賤臣似當獨受幸人替冒處已恬愉臣不敢爲也況於自引之章以顧念事體爲主無一言打破其包藏機括則臣之平日妄許以忘私殉國者到此而蔑如而止矣臣又忍爲是也其疏隱情重臣殆盡辨破而第其多少做錯之句閃忽難測飾詐罔上之語箚着在臣臣於是不得不冒死而明之也凡所謂做錯者或情文之有不當於天理而禮節之有不合於朝儀也伊日之事揆諸天理而果有不當者乎考諸朝儀而抑有不合者乎天理也朝儀也決知其允合而允當則有何別般做錯藏在這裏也以若無隱之志以若敢言之風獨不明摘著論以快其心而乃以姑不索言等語有若吞吐囁喘者臣實鈍滯莫曉其故也況飾詐罔上之說臣又滋惑蓋凡飾詐而罔上者必皆以君上之所未及照燭者而飾之罔之也若夫伊日之事臣不忍復提筆頭貽慼於事過旣久之後而蓋其本情則不過出於蒼黃罔措計無所出而此實聖上之所親覽衆目之所共覩者雖欲飾詐何得而飾之雖欲罔上何從而罔之彼亦豈不知此而精神所湊惟在於戕臣一人故不自知其言之無倫無脊也然今番此擧特其支流之散漫發現者耳其本源之所蓄積思之骨凜臣誠不知國家之稅駕於何地也臣將朝暮入地日後之憂顧安敢瞑目而逝也噫臣忝居班首事多昏謬使揆地閣臣替受鋒鏑諸僚之引以爲咎可謂失之太厚臣以何顔更對朝紳乎玆陳短章慈暴危懇伏乞聖明亟降威罰以靖私義千萬幸甚答曰省疏具悉卿懇園上之奏卿與領相交口迭發雖於伊時神精猶且記得則達語以下缺
정조 18년
藥房提調徐有防副提調蔡弘履啓曰再昨夜昨夜童便連爲封入之後議定湯劑不容少緩而日已向夕尙未蒙召接之命下情不勝焦迫來詣閤外求對矣傳曰童便今夜亦爲入之卿等退去
정조 18년
李羽晉啓曰文臣製述以何日爲之乎敢稟傳曰過新榜後更稟
정조 18년
檢校直閣徐榮輔啓曰參下檢書官仕滿三十朔出六事旣有定式矣撿書官李藎模仕日已滿三十朔依定式六品職遷轉事分付吏曹何如傳曰允
정조 18년
李羽晉以禮曹言啓曰每年各陵寢展謁春則二三月秋則八九月取稟事曾有定式矣今春展謁定於何陵而以何間推擇乎敢稟傳曰慶科亦有所重今朔內勢難動駕以數處陵寢之未及展謁每年有春秋兩處取稟而近陵幾皆歷謁今番春幸之退行於秋後情禮無所欠缺待秋更稟可也
정조 18년
李勉兢以兵曹言啓曰同知中樞府事洪圭輔李學淵張貴彬白任大洪錫箕孫景祖申揖李寧濟鄭彭齡金泰鎰金涑高時淵鄭昌仁孫聖寬僉知中樞府事丁文壽安昭金曦金聖彙徐命寀魚成鱗李煥金漢彬金載泰金世益李春苾吳益恒康潤韓聖謨姜德鳳楊宗潤崔之宗金聖彬韓德良鄭忠燁金源崔德徵李華躋韓時佐朴文彩金衡萬金興起林重彬金德重李晩恒金時炯金潤國尹商華俱以老病之人或肅謝或在外上來無期竝依例減下何如傳曰允
정조 18년
李勉兢以備邊司言啓曰本司武郞廳尹之謙奔走勤仕已滿十五朔依例六品遷轉事捧承傳施行何如傳曰允
정조 18년
李勉兢以壯勇營言啓曰本營哨官依備邊司郞廳例仕滿十五朔六品遷轉事曾有定式矣哨官張世統趙岡已滿十五朔六品遷轉之意分付何如傳曰允
정조 18년
負罪臣金履素金憙等疏曰伏以臣等身被罔極之人言目擊無前之變怪驚遑震懍不知所出草草引義忙忙治疏至於所當明辨所當痛陳者則槪未有一言之及由前由後一則臣等之罪也二則臣等之罪也尙何言哉泥首席藁惟鈇鉞是俟而尙逭嚴誅徹夜惶隕求死不得相率瀆擾尤增罪戾伏乞聖明俯賜鑑燭先從臣等亟勘其不忠不誠之罪則不但臣等之所聚首而祈祝其於振頹綱而警具僚亦豈少補也哉嗚呼君臣父子人之大倫天地之常經古今之通誼故曰君親雖不同忠孝無二致今殿下之於臣等義雖君臣恩則父子今有人焉其親以無窮之孝思値永慕之歲月京懷觸感榮衛愆損而爲其子者焦遑罔措左右扶護靡不容極幸得其漸臻康安則雖使行路之人有所覩聞其必始而惻然而憂終又欣然而喜此正鄒聖所謂不忍人之心而凡在戴天立地之類莫不具此四端之一則彼獨何心爲人臣爲人子而乃反路人之不若曾無一半分惻怛焦灼之意肆然發口闖然投匭敢提不忍提及之事於聖候稍定之後一則曰做錯一則曰誇張至其以飾詐罔上之目容易歸之於扶護聖躬之人者亦何其無天理無人心之至此極也嗚呼此而忍言何說不做此而忍爲何事不爲噫園幸時事今不忍追提以攪我聖心而伊日光景穹蒼之所降鑑草木之所感動非但陪衛擧皆揮涕而進言抑亦輿卒之類莫不泫目而焦心降氣之劑連進天和之復猶遲當此之時奉還齋殿一時爲急請負固人臣之常分親負亦人情之固然均之爲保護中一事尙何請負與親負之暇論哉而今其言如此使彼而陪至園所覩此境界則其必噤口袖手立視傍觀而已嗚呼是可忍乎至於臣等向日庭籲之擧亦豈可已而不已哉是年是日祗拜閟宮以聖上終天之孝思靡及孺慕出戶入門自有按住不得者則聖體受損必將有倍於園幸之時於斯之時大小臣僚率皆萬萬憂遑萬萬切迫必欲積誠仰格而終未回天則其所以齊籲慈宮勉抑聖心悉陳向來之事實或冀當日之回鑾者抑亦盈庭臣民所同得之彝忱也今乃以此直斷以做錯而猶以爲不足從而結之曰不敢索言顯有無限包藏無限不平臣等未知此事有何索言之端有何做錯之失乎以其語脈想其言意則實有恒人常性所難測度者其若以臣等爲不當仰請於慈宮而請之云爾則臣等之當此時値此事以保護聖躬之道同聲仰請于慈宮是其義理也事面也只見其至正至當而不容但已曷嘗有毫分容喙於其間者而乃敢容易下語略無顧忌自歸於滅天理斁民彝之科乎至於不敢索言云云而轉益凶險一句二句將心已露卽此四字亦一斷案大抵就其疏而論之上款之滿紙悖說罔非背馳保護譏嘲庭籲之節節叵測者也未知所蓄積者何心所疑亂者何計而不顧關係之至重不思倫綱之莫大肆然無難於發諸口而筆之書求之往古曾有是否此臣等之所共討國法之所必加到此地頭臣等又何敢以區區私義爲拘不思所以痛辨而力陳哉噫殿下之於金鍾秀生成陶鎔恩造罔極其身之萬死一生姑舍之惟其長沐孝理之化每荷錫類之仁者凡今在廷之人莫不代爲感頌則渠以垂二十年北面之臣子忍爲此不忍言之言於不忍復提之時遂使我東方君臣大義澌壞無餘將至於國不國而人不人噫鍾秀而忍於此天下事固無所不有矣於此而若不嚴加處分明正典章則倫常何以闡明民志何以底定世變何以止息朝綱何以維持乎念之及此憂憤交切伏願聖明深思快斷毋或涵貸亟降嚴討之命焉臣等通宵席藁敢請鈇鉞之誅而訖未蒙處分則仰首鳴號豈臣分之所敢出而衷悃所激他不暇顧敢效古人獄中上書之義冒萬死聯籲死罪死罪答曰省疏具悉卿等之懇反復疏本卽亦一副舊踏昨批不言乎聲其罪與暴其心間明言其是可忍是不可忍之顚末然後從速可決而鎭日尋章致煩酬應得無未盡於義分者乎緣卿等瀆擾何來膈煩之症如期侵尋問諸藥院
정조 18년
行都承旨蔡弘履齋宿左承旨徐榮輔內閣齋宿右承旨李勉兢齋宿左副承旨徐美修齋宿右副承旨兪漢寧齋直同副承旨李羽晉齋直注書徐有聞奉審進去鄭文始齋直事變假注書鄭馦仕
정조 18년
藥房提調徐有防副提調蔡弘履啓曰伏未審日間聖體若何寢睡水剌之節何如膈氣之候亦何如臣等率諸御醫趁早入診詳察聖候議定湯劑爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣矣惟予一念耿耿在於祀典而膈氣尙未驅下明日之强力行禮姑未可必且一兩日後連値齋日不可進退日字此時請診徒煩酬應卿等退去可也
정조 18년
傳于李勉兢曰禮房承旨馳詣受香所奉審摘奸以來
정조 18년
以香室永禧殿酌獻禮受押單子傳于李勉兢曰親押
정조 18년
蔡弘履啓曰大駕詣永禧殿入齋室後王大妃殿惠慶宮問安何承旨進去乎敢稟傳曰左副承旨進去
정조 18년
傳于李羽晉曰明日出宮門路以協陽門爲之
정조 18년
傳于李羽晉曰春寒如此明日百官煖帽侍衛軍兵毛具事預爲分付
정조 18년
傳于李勉兢曰承旨作窠之代前望單子入之待下批牌招察任
정조 18년
承旨前望單子入之徐榮輔落點
정조 18년
傳于徐榮輔曰左承旨爲吏房
정조 18년
傳于徐榮輔曰發遣吏郞諸執事淸齋與否摘奸以來
정조 18년
藥房口傳啓曰臣等於昨夕詣閤求對未蒙召接之音門鑰已下更不敢瀆擾惟伏俟今日問安時入診之命矣及奉批旨又伏承退去之敎臣等益不勝抑鬱焦慮之至顧今膈候尙未差復童便連爲進御醫官之入診湯劑之議定不容少緩而忱誠未格尙未得承候下情之煎灼已無可言而南殿行禮只隔一宵矣春寒尙峭勞動旣多此時動駕已有違於大聖人節宣之道況今連日欠寧之時夙戒鑾蹕當寒勞動尤豈不萬萬悶迫乎聖念之憧憧於祀典臣等豈不仰認而若或少妨於將攝有損於天和則是豈仰念惟憂之意乎稍俟愆度之快復齋日已過之後卜日行事於情於禮實爲允合玆敢不避煩瀆更爲趨詣閤外相率呼籲伏願亟加三思特寢明日動駕之命許接臣等以爲趁卽診察聖候議定湯劑之地千萬顒祝惶恐敢啓答曰知道明日行禮當觀晩後加減而進退之豈待卿等之煩請乎醫官何知卿等入侍尤添酬應卽爲退待本院可也
정조 18년
藥房口傳再啓曰朝者詣閤口啓未承診候議藥之命臣等不勝相顧抑鬱而第伏奉南殿行禮觀晩後進退之下敎不敢更爲瀆擾伏俟退定之音今則申牌已報成命尙靳下情已萬萬悶迫而診候議藥亦因此遲延其爲焦灼當如何聖候雖幸有少愈之慶多日將攝之餘趁早勞動易致添損之節伏況晩後諸節姑未承聞下情尤不任煼慮之至玆敢更詣閤外相率呼籲伏乞亟降動駕停止之命仍令臣等率諸御醫登筵診候議定湯劑千萬顒祝惶恐敢啓答曰知道晩後姑未差降而此是往來之氣旣進童便蘇合元今夜又飮則似當稍勝矣明日行禮豈可進退乎卿等卽爲退去可也
정조 18년
注書徐有聞書啓臣承命馳詣三角壇上奉審則無頉祭物祭器祭井奉審則精潔諸執事進排官摘奸則皆無頉而臣則依下敎以大祝仍留之意敢啓傳曰知道
정조 18년
記注官承膺祚書啓臣承命馳往木覓山壇上奉審則無頉祭物祭器祭井奉審則精潔諸執事進排官摘奸則皆無頉而臣則依下敎以典祀官兼大祝仍留之意敢啓傳曰知道
정조 18년
記注官金良倜書啓臣承命馳詣漢江壇上奉審則無頉祭物祭器祭井奉審則精潔諸執事進排官摘奸則皆無頉而臣則依下敎以典祀官兼大祝仍留之意敢啓傳曰知道